nlg 8
పెన్నానదిపై చెక్‌ డ్యాం నిర్మాణం జరిగేనా?
నెల్లూరు (ఇందుకూరుపేట): చెక్‌డ్యాం నిర్మాణంతో 35వేల ఎకరాలకు సాగునీరు అందుతుంది. లక్ష 80వేల మందికి తాగునీరు అందుతుంది. 3 మండలాలకు రవాణా సౌకర్యం కలుగుతుంది. ఇందుకూరుపేట విడవలూరు మండలాల మధ్య పెన్నానదిపై చెక్‌డ్యాం నిర్మాణం కలేనా… ప్రజలలో గుసగుసలు వినిపిస్తున్నాయి. ప్రజా శ్రేయస్సే పరమావధిగా ప్రకటించి రైతు సంక్షేమమే ధ్యేయంగా ఎన్నో వాగ్ధానాలు చేసి అధికారంలోకి వచ్చిన ప్రభుత్వాలు చెక్‌డ్యాం నిర్మాణం జరపకుండా రైతుల పట్ల కక్ష సాధింపు చర్యగా వ్యవహరిస్తుందని మండలాలలోని రైతులలో ఆందోళన మొదలైంది. చెక్‌డ్యాం నిర్మాణంలో భవిష్యత్తుపై నీలినీడలు అలముకున్నాయి.
మండలంలో చెక్‌డ్యాం ద్వారా మూడు మండలాలలో సుమారు 65వేల ఎకరాల వ్యవసాయ భూమి సాగులోకి రానున్నది. దీనితో లక్షా 80వేల మందికి తాగునీటి సౌకర్యం కల్పించే బృహత్తర కార్యానికి నీరు కరువయ్యే పరిస్ధితి దాపరించింది. అదేవిధంగా విడవలూరు, ఇందుకూరుపేట, తోటపల్లిగూడూరు మండలాలకు రవాణా సౌకర్యం కరువైంది. దీనికి ప్రభుత్వ వైఫల్యమే ప్రధాన కారణమని రైతు సంఘాలు, ప్రజలు విమర్శిస్తున్నారు. ఇందుకూరుపేట మండలంలో 25వేల కుటుంబాలకు పైగా జీవనం సాగిస్తున్నారు.
58వేల 543మంది జనాభా, 7వేల 246మంది రైతులు, 16వేల 559 ఎకరాల వ్యవసాయ భూమి, 6వేల 400ఆక్వా భూమి, 35వేల 633గుడికట్టు ఏరియా(జియోగ్రాఫికల్‌ ఏరియా) ఉండగా పెన్నా వారాధి దిగువ ప్రాంతాలైన ఇందుకూరుపేట, విడవలూరు, మండలాలకు నీరు ఇవ్వకుండా ఆనకట్ట వేసి నీటిని దారి మళ్ళించడం శోచనీయమని రైతులు విమర్శించుకుంటున్నారు. వాతావరణం అనుకూలించక వర్షాలు కురవకపోవడంతో సమువ్ర తీరప్రాంతాలైన ఇందుకూరుపేట మండలంలో ఉన్న ముదివర్తిపాళెం ప్రభుత్వ సర్వే ప్రకారం ఆ గ్రామం నుండి పెన్నానది 5మీటర్ల లోతులో ఉంది. పై నుండి రావలసిన నీటి వనరులకు అడ్డుకట్ట వేయడంతో భూగర్భంలోని నీటి ప్రవాహం ఒత్తిడి తగ్గినప్పుడు ఇక్కడి భూగర్భాన్ని 7మీటర్ల తోతులో ఉండే సముద్ర ఉప్పునీరు కమ్మేస్తుంది.
ఇసుక ఉచిత తవ్వకాలు ప్రభుత్వం ప్రకటించడంతో ఇసుకాసురులు బరితెగించి పెన్నానదిలో ఇసుక తవ్వకాలు సముద్రమట్టంకంటే లోతుకి త్రవ్వకాలు జరపడంతో పెన్నానదిలోకి ఉప్పునీరు ప్రవహిస్తుంది. ఆ నీరు భూగర్భంగా లోపల ప్రవహించే మంచినీరు పాయలతో కలసి అక్కడ బోరుబావులలో బిగించి ఉన్న విద్యుత్‌ మోటార్లు ద్వారా పంటపొలాలకు ప్రజలకు సరఫరా చేయు సురక్షిత త్రాగునీటి ట్యాంకులకు విద్యుత్‌ మోటార్ల ద్వారా ఉప్పునీరు వెలువడుతుంది. దిగువ ప్రారతాలైన పల్లిపాడు, నాగరాజుతోపు, మెదివర్తిపాళెం, కుడితిపాళెం, రాముడుపాళెం, మైపాడు, జంగంవారిదొరువు, తదితర గ్రామాల ప్రజలు ఎన్పో ఇబ్బందులు ఎదుర్కొంటున్నారు. పెన్నా నది నీటి ప్రవాహం కరువై ప్రజలకు త్రాగునీరు లేక వాటర్‌ ప్లాంట్‌లను ఆశ్రయించి రూ.15క్యాను కొనుగోలు చేస్తున్నారు. పశువులకు నీరు లేక అల్లాడుతున్నాయి. పశుగ్రాసం కొరత ఏర్పడింది. ఉప్పునీటితో పంటలు పండక ఎండిపోతున్నాయి. రైతు పీకల లోతు అప్పుల్లో కూరుకుపోయి ఆత్మహత్యలే శరణ్యం అంటూ అల్లాడుతున్నాడు.